Ifølge øjenvidner på stedet er der tale om et internt opgør, der begyndte ved parkeringspladsen ved Sebbersundvej. Et opgør mellem to grupperinger i området. Politiet ankom til området kort før klokken 22 og var massivt til stede for at dæmpe gemytterne. Men det lykkedes ikke umiddelbart, eftersom der blev kastet med sten efter en bil, der tilsyneladende tilhører en person fra en af grupperingerne. Ligesom to biler med fuldt overlæg kørte over for rød lys lige foran politiet - hvorefter politiet følge TV2 Nords oplysninger satte en biljagt igang efter dem. OPDATERET: Nordjyllands Politis vagtchef fortæller, at politiet i forbindelse med balladen har anholdt fire personer, der tirsdag morgen er løsladt igen. De fire personer er dog sigtet for overtrædelse af våbenloven, da de havde aluminiumsbat på sig.

Opsummering:
Politiet var massivt til stede mandag aften i Aalborg Øst, da to grupperinger tilsyneladende kom i karambolage i området omkring Sebbersundvej.